ประกาศกรมการแพทย์

เรื่อง บัญชีรายชื่อผู้ผ่านการเลือกสรรเพื่อจัดจ้างเป็นพนักงานกระทรวงสาธารณสุขทั่วไป

ตำแหน่งพยาบาลวิชาชีพ

\_\_\_\_\_\_\_\_\_\_\_\_\_\_\_\_\_\_\_\_\_\_\_

 ตามประกาศกรมการแพทย์ ลงวันที่ ๕ สิงหาคม พ.ศ. 256๒ เรื่อง รับสมัครบุคคลเพื่อเลือกสรรเป็นพนักงานกระทรวงสาธารณสุขทั่วไป ในตำแหน่งพยาบาลวิชาชีพ ปฏิบัติงานที่ โรงพยาบาล ธัญญารักษ์สงขลา นั้น

 บัดนี้ การเลือกสรรได้ดำเนินการเสร็จเรียบร้อยแล้ว จึงขอประกาศรายชื่อผู้ผ่านการเลือกสรรและได้รับการจัดจ้างตามเอกสารหมายเลข 1

 บัญชีรายชื่อดังกล่าวให้เป็นอันยกเลิกหรือสิ้นผล เมื่อครบกำหนด ๒ ปี นับตั้งแต่วันประกาศรายชื่อเป็นต้นไป และในอายุบัญชีถ้ามีกรณีอย่างใดอย่างหนึ่งดังต่อไปนี้ ให้รายชื่อที่ได้ขึ้นบัญชีนี้ไว้เป็นอันถูกยกเลิกการขึ้นบัญชีของผู้นั้นด้วย คือ

 ๑. ผู้นั้นได้ขอสละสิทธิ์ไม่เข้ารับการจัดจ้างในตำแหน่งที่ผ่านการเลือกสรร

 ๒. ผู้นั้นไม่มารายงานตัวเพื่อรับการจัดจ้างภายในเวลาที่กำหนด

 ๓. ผู้นั้นไม่เข้าปฏิบัติหน้าที่ราชการตามกำหนดวันเวลาที่ส่วนราชการกำหนด

ทั้งนี้ ให้ผู้มีรายชื่อตามบัญชีข้างต้นมารายงานตัวเพื่อรับการจัดจ้างเป็นพนักงานกระทรวงสาธารณสุข ที่โรงพยาบาลธัญญารักษ์สงขลา ในวันที่ ๒ กันยายน พ.ศ. 256๒ เวลา 08.30 น. ณ งานทรัพยากรบุคคล อาคารอำนวยการ ชั้น 3

 ประกาศ ณ วันที่ ๒๘ เดือน สิงหาคม พ.ศ. 256๒

 

 (นายธวัช ลาพินี)

 ผู้อำนวยการโรงพยาบาลธัญญารักษ์สงขลา

 ปฏิบัติราชการแทนอธิบดีกรมการแพทย์

เอกสารหมายเลข ๑

รายชื่อผู้ได้รับการจัดจ้างพนักงานกระทรวงสาธารณสุขทั่วไป

|  |  |  |
| --- | --- | --- |
| ตำแหน่ง | รายชื่อ | หมายเหตุ |
| ตำแหน่งพยาบาลวิชาชีพ | 1.นางสาวหทัยภัทร ปวีณขจรวงศ์ | ได้รับการจัดจ้าง |
| ๒.นางสาวอารีน๊ะ บือราเฮง | สำรองลำดับที่ 1 |